CELEX: 62020CA0708
Language: sk
Date: 2021-12-09 00:00:00
Title: Vec C-708/20: Rozsudok Súdneho dvora (ôsma komora) z 9. decembra 2021 (návrh na začatie prejudiciálneho konania, ktorý podal County Court at Birkenhead – Spojené kráľovstvo) – BT/Seguros Catalana Occidente, EB (Návrh na začatie prejudiciálneho konania – Súdna spolupráca v občianskych a obchodných veciach – Nariadenie (EÚ) č. 1215/2012 – Súdna právomoc, uznávanie a výkon rozhodnutí v občianskych a obchodných veciach – Právomoc vo veciach poistenia – Návrh na náhradu škody, ktorá vznikla jednotlivcovi s bydliskom v členskom štáte v dôsledku nehody, ku ktorej došlo v rámci ubytovania prenajatého v inom členskom štáte – Žaloba podaná poškodeným proti poistiteľovi a proti poistenému, ktorý je vlastníkom tejto nehnuteľnosti – Uplatniteľnosť článku 13 ods. 3 tohto nariadenia)

14.2.2022   
            
            
               SK
            
            
               Úradný vestník Európskej únie
            
            
               C 73/5
            
         
      Rozsudok Súdneho dvora (ôsma komora) z 9. decembra 2021 (návrh na začatie prejudiciálneho konania, ktorý podal County Court at Birkenhead – Spojené kráľovstvo) – BT/Seguros Catalana Occidente, EB
      (Vec C-708/20) (1)
      
      (Návrh na začatie prejudiciálneho konania - Súdna spolupráca v občianskych a obchodných veciach - Nariadenie (EÚ) č. 1215/2012 - Súdna právomoc, uznávanie a výkon rozhodnutí v občianskych a obchodných veciach - Právomoc vo veciach poistenia - Návrh na náhradu škody, ktorá vznikla jednotlivcovi s bydliskom v členskom štáte v dôsledku nehody, ku ktorej došlo v rámci ubytovania prenajatého v inom členskom štáte - Žaloba podaná poškodeným proti poistiteľovi a proti poistenému, ktorý je vlastníkom tejto nehnuteľnosti - Uplatniteľnosť článku 13 ods. 3 tohto nariadenia)
      (2022/C 73/07)
      Jazyk konania: angličtina
      
         Vnútroštátny súd, ktorý podal návrh na začatie prejudiciálneho konania
      
      County Court at Birkenhead
      
         Účastníci konania pred vnútroštátnym súdom
      
      
         Žalobca: BT
      
         Žalovaní: Seguros Catalana Occidente, EB
      
         Výrok rozsudku
      
      Článok 13 ods. 3 nariadenia Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach sa má vykladať v tom zmysle, že v prípade priamej žaloby podanej poškodeným proti poistiteľovi podľa článku 13 ods. 2 nemôže súd členského štátu, v ktorom má táto osoba bydlisko, vyhlásiť, že má na základe uvedeného článku 13 ods. 3 právomoc rozhodnúť aj o návrhu na náhradu škody podanom súčasne touto osobou proti poistníkovi alebo poistenému, ktorý má bydlisko v inom členskom štáte a ktorého poistiteľ nežaloval.
      
         (1)  Ú. v. EÚ C 110, 29.3.2021.